L 137/52
SK
Úradný vestník Európskej únie
25.5.2023
89.
Testovacie a experimentačné infraštruktúry spolufinancované z finančných prostriedkov Únie, agentúry, spoločné podniky alebo iné orgány Únie by mohli získať verejnú podporu až do výšky 100 % oprávnených investičných nákladov za predpokladu, že potrebná suma celkového verejného financovania (t. j. štátna pomoc a iné zdroje verejného financovania) na projekt sa preukáže na základe dôveryhodného posúdenia likvidnej medzery s cieľom zabezpečiť, aby celková suma verejného financovania neviedla k nadmernej náhrade (63).
90.
Ak sú výdavky oprávnené na pomoc na výskum, vývoj a inovácie úplne alebo čiastočne potenciálne oprávnené aj na pomoc na iné účely, na prekrývajúcu sa časť sa bude vzťahovať najvýhodnejší strop podľa akéhokoľvek z príslušných pravidiel.
91.
Pomoc na výskum, vývoj a inovácie sa nemôže kumulovať s podporou de minimis, pokiaľ ide o rovnaké oprávnené náklady, ak by to viedlo k intenzite pomoci, ktorá by prekračovala intenzity pomoci stanovené v tomto rámci.
3.2.3.2.
D od atoč n é pod m i enk y pr e i nd ivi du á ln u pom oc
92.
V prípade individuálnej pomoci, ktorú je potrebné notifikovať, samotné dodržiavanie súboru vopred vymedzených maximálnych intenzít pomoci nepostačuje na zabezpečenie primeranosti.
93.
Ako všeobecné pravidlo a v záujme posúdenia primeranosti pomoci Komisia spravidla overí, či jej výška nepresahuje minimum nevyhnutné na to, aby bol podporovaný projekt dostatočne ziskový, napríklad tým, že bude možné dosiahnuť vnútornú mieru návratnosti (IRR) zodpovedajúcu špecifickej referenčnej hodnote alebo návratnosti pre dané odvetvie alebo firmu.
Na tento účel sa môžu tiež použiť bežné miery návratnosti, ktoré príjemca požaduje pri iných projektoch v oblasti výskumu, vývoja a inovácií, jeho náklady na kapitál ako celok alebo návratnosť, ktorá je v príslušnom priemyselnom odvetví bežná.
Všetky príslušné očakávané náklady a prínosy sa musia zohľadniť počas celého času trvania projektu, vrátane nákladov a príjmov vyplývajúcich z výsledkov činností v oblasti výskumu, vývoja a inovácií.
94.
Ak sa ukáže, napríklad na základe interných dokumentov spoločnosti, že si príjemca pomoci môže jednoznačne vybrať medzi možnosťou realizovať podporovaný projekt alebo alternatívny projekt bez využitia pomoci, pomoc sa bude považovať za obmedzenú na nevyhnutné minimum, len ak jej výška nepresiahne čisté dodatočné náklady na vykonávanie príslušných činností v porovnaní s kontrafaktuálnym projektom, ktorý by sa zrealizoval bez pomoci.
Na stanovenie čistých dodatočných nákladov porovná Komisia očakávané čisté aktuálne hodnoty investície do podporovaného projektu s kontrafaktuálnym projektom, pričom sa zohľadnia pravdepodobnosti výskytu rôznych obchodných scenárov (64).
95.
Ak sa pomoc poskytuje na projekty v oblasti výskumu a vývoja alebo na zriadenie alebo modernizáciu výskumných infraštruktúr, alebo na zriadenie alebo modernizáciu testovacích a experimentačných infraštruktúr a ak Komisia na základe metodiky stanovenej v bode 93 alebo bode 94 môže stanoviť, že pomoc je striktne obmedzená na nevyhnutné minimum, môžu sa povoliť vyššie maximálne intenzity pomoci než tie, ktoré sú stanovené v prílohe II, až do úrovní uvedených v tejto tabuľke: Malý podnik
Stredný podnik
Veľký podnik
Základný výskum
100 %
100 %
100 %
Aplikovaný výskum
80 %
70 %
60 %
Pomoc na projekty v oblasti výskumu a vývoja
(63) Ako ochranné opatrenie sa môže zaviesť mechanizmus vrátenia poskytnutých prostriedkov.
(64) V konkrétnom prípade, keď pomoc umožňuje iba zvýšenie rýchlosti dokončenia projektu, by malo porovnanie odrážať najmä rôzne lehoty z hľadiska peňažných tokov a oneskoreného vstupu na trh.